b'\n_START_ARTICLE_\nTuudorstiil\n_START_SECTION_\nS\xc3\xb5navara\n_START_PARAGRAPH_\nEestikeelses ajakirjanduses ja veebis v\xc3\xb5ib leida ka vormi tuudori stiil, kuid enamikus eestikeelsetes teatmeteostes ja portaalis "Eesti m\xc3\xb5isad" esineb s\xc3\xb5nakuju tuudorstiil. Ajakirjanduses on kasutatud ka \xc3\xbcmber\xc3\xbctlevat v\xc3\xa4ljendit Tudori gootika stiil._NEWLINE_"V\xc3\xb5\xc3\xb5rs\xc3\xb5nade leksikoni" pakutud paralleels\xc3\xb5nakujusid tjuudorstiil ja tjuudorkaar kasutab Voldemar Vaga "\xc3\x9cldine kunstiajalugu", aga ka Kultuurim\xc3\xa4lestiste riiklik register (tsitaadid ajaloolisest \xc3\xb5iendist).\n_START_SECTION_\nTuudorstiil Eesti historitsismis\n_START_PARAGRAPH_\nTuudorstiili elemente leiab Eestis uusgooti ehitistel (Sangaste loss, Kukulinna, Kalvi, Porkuni, S\xc3\xb5merpalu jt m\xc3\xb5isad, Toomem\xc3\xa4e kaevumaja Tartus, Tartu Peetri kiriku interj\xc3\xb6\xc3\xb6r) ja s\xc3\xb5na tuudorstiil on kasutatud eelk\xc3\xb5ige historitsistliku arhitektuuri kontekstis.'